b'\n_START_ARTICLE_\nUsovita\n_START_SECTION_\nCaracter\xc3\xadstiques\n_START_PARAGRAPH_\nLa usovita \xc3\xa9s un halur de f\xc3\xb3rmula qu\xc3\xadmica Ba\xe2\x82\x82CaMgAl\xe2\x82\x82F\xe2\x82\x81\xe2\x82\x84. Va ser aprovada per l\'Associaci\xc3\xb3 Mineral\xc3\xb2gica Internacional com a esp\xc3\xa8cie v\xc3\xa0lida l\'any 1966. Cristal\xc2\xb7litza en el sistema monocl\xc3\xadnic. Es troba com a cristalls en forma de plaques allargades an\xc3\xa8drics, d\'uns 1,5 cent\xc3\xadmetres aproximadament. Comunament es troba com a grans irregulars. La seva duresa a l\'escala de Mohs \xc3\xa9s 3,5._NEWLINE_Segons la classificaci\xc3\xb3 de Nickel-Strunz, la usovita pertany a "03.CB - Halurs complexos, nesoaluminofluorurs" juntament amb els seg\xc3\xbcents minerals: criolitionita, criolita, elpasolita, simmonsita, colquiri\xc3\xafta, weberita, karasugita, pachnolita, thomsenolita, carlhintze\xc3\xafta i yaroslavita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en filons de fluorita en esquists quars-mica. Sol trobar-se associada a altres minerals com: fluorita, calcjarlita, moscovita, torita, chamosita, halloysita i algunes zeolites. Va ser descoberta l\'any 1966 al fil\xc3\xb3 de fluorita del riu Parvaya Noiba, a Enisei Range (Territori de Krasnoiarsk, R\xc3\xbassia). Tamb\xc3\xa9 ha estat descrita a la mina Clara, a Oberwolfach (Baden-W\xc3\xbcrttemberg, Alemanya).'